Tehotentvo a zubny kaz
Dobry deň. Chcela by som sa spýtať som v 5 tt a mam pokazenu pravu hornu osmičku. Lekár povedal, že opravit sa už nedá a treba ho vytrhnúť. Je možné trhaťzuby v tehotenstve?Ak nie neohrozí to plod? Taktiez mam jeden zub ktorý mi sleduje kvoli zápalu pri koreni. O24 dni mam ist na rtg.neohrozi to plo
Dobrý deň,
Ďakujeme za vašu otázku. Počas tehotenstva je možné podstúpiť väčšinu zubných ošetrení a to najmä v prípade, ak prínos ošetrenia prevažuje nad možnými rizikami z jeho neliečenia. Dôležité je však informovať svojho zubára o tom, že ste tehotná a on na základe závažnosti stavu určí ďalší postup, ktorý bude zahŕňať vhodnú a bezpečnú liečbu.
Rovnako to platí aj pri röntgene zubov. O vhodnosti či nevyhnutnosti jeho použitia v konkrétnom prípade vždy rozhoduje zubný lekár, a preto je nevyhnutné ho upozorniť na priebiehajúce tehotenstvo. Vyžarované vlny sú však pri röntgenových snímkach zubov dosť slabé, no aj napriek tomu sa jeho použitie u tehotných žien neodporúča. V prípade jeho nevyhnutnosti sú však vždy prijaté všetky potrebné bezpečnostné opatrenia a je použitá ochranná zástera, aby bolo telo čo najviac chránené pred vystavením röntgenovým lúčom.
Prajem pekný zvyšok dňa.
S pozdravom
Mgr. Tamara Jakúbeková